Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 381/2007

**200a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu  zákona, ktorým sa mení a dopĺňa zákon Národnej rady Slovenskej republiky č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **200**) v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre hospodársku politiku (ďalej len „gestorský výbor“) k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **200**) v druhom čítaní v súlade s § 79 zákona NR SR č. 350/1996 Z. z. o rokovacom poriadku Národnej rady Slovenskej republiky (ďalej len „rokovací poriadok“) podáva Národnej rade Slovenskej republiky spoločnú správu výborov.

**I.**

Národná rada Slovenskej republiky uznesením č. 270 z 20. marca 2007 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **200**) na prerokovanie v druhom čítaní vo výboroch do 3. mája 2007 a v gestorskom výbore do 4. mája 2007:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre pôdohospodárstvo, životné prostredie a ochranu prírody.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákona, ktorým sa mení a dopĺňa zákon Národnej rady Slovenskej republiky č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **200**) prerokovali výbory, ktorým bol pridelený nasledovne:

Ústavnoprávny výbor Národnej rady Slovenskej republiky prerokoval návrh zákona 24. apríla 2007 a uznesením č. 138 odporučil Národnej rade Slovenskej republiky návrh zákona schváliť.

Výbor Národnej rady Slovenskej republiky pre hospodársku politiku prerokoval návrh zákona 17. apríla 2007 a uznesením č. 138 odporučil Národnej rade Slovenskej republiky návrh zákona schváliť  so zmenami a doplnkami  uvedenými v prílohe uznesenia.

Výbor Národnej rady Slovenskej republiky pre pôdohospodárstvo, životné prostredie a ochranu prírody prerokoval návrh zákona 25. apríla 2007 a uznesením č. 94 odporučil Národnej rade Slovenskej republiky návrh zákona schváliť spolu s pripomienkami uvedenými v uznesení.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú tieto pozmeňujúce návrhy:

1. V čl. I v 8. bode sa vypúšťajú slová „sa slová ´prihlasovateľ, ktorý´ nahrádzajú slovami ´osoba, ktorá´ a“.

„Prihlasovateľ“ je legislatívna skratka ustanovená v § 14 ods. 1 platného zákona.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. I sa za 19. bod vkladajú nové body 20 a 21, ktoré znejú:

„20. V § 24 ods. 5 sa vypúšťajú slová „alebo odseku 4”.

21.V § 25 ods. 4 písm. b) sa číslo “4” nahrádza číslom „3”.“.

Nasledujúce body sa prečíslujú.

Dôvodom je potreba zmeny vnútorných odkazov v platnom znení zákona v nadväznosti na zmenu navrhovanú v bode 18.

**Výbor NR SR pre hospodársku politiku**

*Gestorský výbor odporúča schváliť*

1. V čl. I  24. bode v § 32 ods. 3 a ods. 6 sa slovo „dôvodná“ nahrádza slovom „odôvodnená“ .

Ide o zosúladenie s terminológiou použitou v nariadení Rady (ES) 510/2006 v čl. 5 ods. 4.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. I 24. bode v § 32 sa v poznámke pod čiarou k odkazu 7 dopĺňajú slová „Nariadenie Komisie (ES) č. 1898/2006 zo 14. decembra 2006, ktorým sa ustanovujú podrobné pravidlá implementácie nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (Ú. v. EÚ L 369, 23.12.2006)“.

Nariadenie Komisie (ES) č. 1989/2006 je vykonávacím nariadením k nariadeniu Rady (ES) č. 510/2006, ktoré obsahuje podrobnosti a presné pravidlá vykonávania nariadenia Rady (ES) č. 510/2006.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. I 24. bode v § 33 ods. 3 znie:

„(3) Úrad námietky, o ktorých sa konanie nezastavilo podľa odseku 2, zašle žiadateľovi; zároveň vyzve žiadateľa a namietateľa, aby rozpor odstránili zmierom v lehote dvoch mesiacov. Ak rozpor nebol odstránený, žiadateľ a namietateľ zašlú úradu svoje vyjadrenia v lehote jedného mesiaca od márneho uplynutia lehoty na ukončenie konania zmierom.”

Ide o precizáciu textu navrhovaného ustanovenia § 33 odsek 3, v ktorom sa stanovuje postup pri prerokúvaní námietok a z ktorého znenia nebolo zrejmé, komu a v akej lehote sa zasiela vyjadrenie žiadateľa k podaným námietkam. Novonavrhnutý text § 33 ods. 3 stanovuje postup úradu a účastníkov konania o námietkach, v prípade ak sa rozpor nepodarilo odstrániť zmierom a zavádza jednomesačnú lehotu na podanie vyjadrenia k námietkam.

**Výbor NR SR pre hospodársku politiku**

*Gestorský výbor odporúča schváliť*

1. V čl. I 24. bode v § 33 ods. 4 v druhej vete sa vypúšťajú slová „v ktorom je výrobok vyrábaný,“ a nad slovo „prostredia“ sa vkladá odkaz na poznámku pod čiarou 7c.

Ide o zosúladenie s čl. 2 nariadenia Rady (ES) 510/2006 a čl. 4 nariadenia Rady (ES).

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. I 24. bode v § 33 ods. 5 sa slová „nespĺňa podmienky podľa § 32 ods. 3“ nahrádzajú slovami „nespĺňa podmienky ustanovené osobitným predpisom7)“.

Toto ustanovenie je potrebné zjednotiť s ustanovením odseku 1 druhá veta, z ktorého vychádza.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. I 25. bode v § 33a ods. 1 sa slovo „dôvodná“ nahrádza slovom „odôvodnená“.

Ide o zosúladenie s terminológiou použitou v nariadení Rady (ES) 510/2006 v čl. 5 ods. 4.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. I 25. bode v § 33b ods. 1 znie:

„(1) Rozhodnutím, ktorým sa žiadosti vyhovuje, vzniká prechodná ochrana označenia a dvojročná doba na prispôsobenie za podmienok ustanovených v osobitnom predpise.8a)“.

Ide o legislatívno-technickú pripomienku; precizuje sa navrhované ustanovenie, keďže podmienky, za ktorých sa môže poskytnúť prechodná ochrana názvu, resp. doba na prispôsobenie, sú upravené v nariadení.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. I 27. bode v § 35 v odseku 1 slovo „Komisia“ sa nahrádza slovami „Európska komisia“.

Je potrebné uvádzať celý názov inštitúcie, nakoľko nebola ustanovená jej legislatívna skratka.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. II.

V položke 235 v písmenách c) a d) sa za slová „označenia pôvodu“ a „zemepisného označenia“ vkladá slovo „výrobku“.

Spresňujú sa tak používané pojmy, nakoľko legislatívne skratky „označenie pôvodu“ a „zemepisné označenie“ nie sú v zákone o správnych poplatkoch ustanovené.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

1. V čl. III

Slová „1. júna 2007“ sa nahrádzajú slovami „1. júla 2007“.

Zmena účinnosti za účelom zohľadnenia nevyhnutných lehôt v legislatívnom procese.

**Výbor NR SR pre hospodársku politiku**

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča schváliť*

Gestorský výbor v súlade s § 79 ods. 4 písm. e)  rokovacieho poriadku odporúča Národnej rade Slovenskej republiky

**o bodoch 1 až 12** hlasovať spoločne s odporúčaním **s c h v á l i ť.**

**V.**

Gestorský výbor na základe stanovísk výborov v súlade s § 79 ods. 4 a § 83 rokovacieho poriadku

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon Národnej rady Slovenskej republiky č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov

**s c h v á l i ť.**

Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon Národnej rady Slovenskej republiky č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač **200a**) v druhom čítaní bola schválená uznesením č. 149 zo 4. mája 2007.

Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu zákona a poveril ho právomocami podľa §  81 ods. 2, § 83 ods. 4, § 84 ods. 2 a § 86 rokovacieho poriadku.

Bratislava 4. mája 2007

Štefan **K u ž m a v.r.**

podpredseda Výboru NR SR pre

hospodársku politiku